62024CO0201_INF
Διάταξη του Δικαστηρίου (έκτο τμήμα) της 28ης Απριλίου 2025 –A.En. Slovensko
(Υπόθεση C‑201/24)
«Προδικαστική παραπομπή – Προσέγγιση των νομοθεσιών – Κοινό φορολογικό καθεστώς το οποίο ισχύει για τις εταιρίες – Οδηγία 2009/133/ΕΚ – Εθνική ρύθμιση που επιβάλλει ειδική εισφορά επί της υπεραξίας που προκύπτει από εισφορά ενεργητικού μεταξύ εταιριών εγκατεστημένων στο ίδιο κράτος μέλος – Άρθρο 4, παράγραφος 1, και άρθρο 9 – Απαίτηση περί μη φορολόγησης της υπεραξίας που προκύπτει από την εισφορά ενεργητικού – Κατάσταση αμιγώς εσωτερική – Αρμοδιότητα του Δικαστηρίου»
Προδικαστικά ερωτήματα – Αρμοδιότητα του Δικαστηρίου – Διατάξεις του δικαίου της Ένωσης οι οποίες καθίστανται ευθέως και ανεπιφυλάκτως εφαρμοστέες από το εθνικό δίκαιο σε περιπτώσεις μη εμπίπτουσες στο πεδίο εφαρμογής τους – Εμπίπτουν – Προϋπόθεση – Είναι αναγκαίο να αναφέρει το εθνικό δικαστήριο ότι υφίσταται τέτοια παραπομπή – Έλλειψη τέτοιας μνείας – Πρόδηλη αναρμοδιότητα του Δικαστηρίου
(Άρθρο 267 ΣΛΕΕ· οδηγία 2009/133 του Συμβουλίου)
(βλ. σκέψεις 30-38 και διατακτ.)
Διατακτικό
Το Δικαστήριο της Ευρωπαϊκής Ένωσης είναι προδήλως αναρμόδιο να απαντήσει στα προδικαστικά ερωτήματα που υπέβαλε το Najvyšší správny súd Slovenskej republiky (Ανώτατο Διοικητικό Δικαστήριο της Σλοβακικής Δημοκρατίας), με απόφαση της 29ης Φεβρουαρίου 2024 (υπόθεση C‑201/24).